Unterrottmannsdorf

Unterrottmannsdorf (umgongssprochli: UndəraməschdorfE. Fechter, S. 186.) is a Ortstei vom Moakt Lichtenau im Landkroas Ansbach in Middlfrankn.

 Gschicht 

Vamutli is's scho uma 800 vo seggsischn Siedlan grindd worn. Drauf deit da oidseggsische Personanam Hrōthmar bzw. Hrodmar im Ortsnam hi. Easchtmois eawähnd is's in oana Schenkungsuakunde ausm Joar 1304, in dea Konrad Rolse de „Brüdern des Deutschen Hauses zu Eschenbach“ sei Güta, untam Nam: Rottmannsdorf vamochd hod. In de foigndn Joarhundad woa da Ort untaschiedlichn Herrn lehenspflichtig. Im Dreißigjähring Kriag is Unterrottmannsdorf schwaa vawiasdd worn, unta ondam san de via Häf vom Gumbertusstift vaödd.

1950 is af oam Grundstick, wos Georg Schiefer gstifdd hod, a Kiach earichdd worn. Obwoih de Kristuskiach eingdli a Filioikiach vo da evangelisch-lutherischn Kiachngmoa Sachsen bei Ansbach is, wead da Gottesdienst olle zwoa Wochn vo Professorn und Dozentn vo da Augustana-Hochschui Neuendettelsau ghoidn. Im Gengzug eahoid de Hochschui oijährli Erntedonkgom vom Doaf.

Midm Gmoaedikt hod Unterrottmannsdorf zamm mid: Zandt, Zandtmühle und Weidenmühle a politisch eingständige Gmoa buidd. Im Zug vo da Gebietsreform in Bayern is diese om 1. Jenna 1972 noch Lichtenau eihgmoandd worn.

 Eihwohnaentwicklung 

Ortschoft Unterrottmannsdorf:

 1808: 92

Gmoa Unterrottmannsdorf:

 1910: 252, Bezirksamt Ansbach
 1933: 223 
 1939: 219 , Stadt und Landkreis Ansbach
 1961: 214 
 1963: 213 
 1970: 209

Ortstei Unterrottmannsdorf:

 1987: 92Verein für Computergenealogie e. V., Unterrottmannsdorf
 2004: 85

 Vakeah 

De Kroasstroß AN 14 fiahd noch: Oberrammersdorf bzw. noch Wattenbach. Gmoavabindungsstroßn fiahn noch Bammersdorf und Lichtenau.

 Literatua 



 Georg Rusam: Geschichte der Pfarrei Sachsen, Ansbach: Brügel 1940.

 Im Netz 
 Unterrottmannsdorf auf GenWiki
 Unterrottmannsdorf auf der Website franconia-online der Uni Würzburg

 Beleg 

Kategorie:Ortsteil von Lichtenau (Mittelfranken)
Kategorie:Ort im Landkreis Ansbach
Kategorie:Ehemalige Gemeinde (Landkreis Ansbach)